კელტეფი

კელტეფი (ლათ. Celtae, ბრეტ. Kelted, უელ. Y Celtiaid, ირლ. Na Ceiltigh, გელურ. Ceilteach, მენ. NY Celtiee, კორნ. Kelt) — მოჯგირეეფ ნინათ დო მატერიალური კულტურათ ინდოევროპული მუმალობაშ ტომეფი, ანტიკურ ჟამს უკინებუდეს ძალამი ფირჩა ტერიტორია ბჟადალ დო ცენტრალურ ევროპას.

 კონტაქტეფი ანტიკურ ცივილიზაციეფწკჷმა 

კელტეფი ევროპას ართ–ართი არძაშე უშქურანჯი კათა რდჷ. ტერიშ ოშქურნაფალო ლჷმაშჟამს კელტეფი დუმაჸუნგებელო ღვარანდეს დო თაშნეშიშე გოფაჩილი რდჷ სალიმური ბუკიშ მეგამათ – კარნიკსეფი, ნამუშ პიჯეფით ჩხოლარეფიშ დუდეფიშ სახეთ რდჷ კეთებული.

 კელტეფიშ წანა  

ბერძენი ისტორიკოსი დიოდორე სიცილიარი ჭარჷნდჷ, ნამუდა, ტერიშ ჸვილუაჟამს, კელტი მალიმარეფი „თინეფს დუდეფს კვათჷნდეს დო უკული მუშ ცხენეფიშ კჷსერს გინაბუნუანდეს, დო ჸუდეშა მოღალაწკჷმა, მინალწკჷმა გიობუნუანდეს. თინეფი ჩუანდეს დომარცხაფილი ტერეფიშ მოკვათილ დუდეფს კენდარიშ ზეთის. დო ნამთინე  დუს იცქვანდეს, დო იჩიებუდეს ნამუდა თენ წონაშ ორქოშა ხოლო ვა თირანდეს თინეფიშ დუდეფს...“ საქვარი თისიე, ნამუდა კელტეფშო დუდეფი –  ორინალი შურიე. ტერშო დუდიშ კვათუა შანენდჷ, ნამუდა თიში შური გჷმორთილიე თიში ასაგასაშე  დო თის ვა გჷშაკურცხინე. შილებე, ტერეფიშ მოკვათილი დუდეფი აკმადგინანდეს ვართ ხვალე გომორძგვილიშ შანულამ ტროფეას, მარა კულტიშ ნორთისით. გონთხორუეფიჟამს როკეპერტუზის (საფრანგეთი) ძირაფილქ იჸუ დაბალი პორტიკი ნიშეფით, ნამუეფით რდეს ადამიერეფიშ დუდიშ ხოკოეფი.

რესურსეფი ინტერნეტის
Ancient Celtic music - in the Citizendium
Essays on Celtiberian topics - in e-Keltoi, University of Wisconsin, Madison
Map of Celtic lands 
Discussion - with academician Barry Cunliffe, on BBC Radio 4's In Our Time, February 21, 2002.  (Streaming Realplayer format)
 http://www.independent.co.uk/news/uk/this-britain/celts-descended-from-spanish-fishermen-study-finds-416727.html

კატეგორია:კელტური ნინეფი